**Proces - verbal**

**Încheiat astazi 04.10.2017**

 Astăzi 04. 10.2017 , s-a întrunit Grupul de Lucru Mixt al Instituţiei Prefectului – judeţul Dâmboviţa in şedinţa ,cu următoarea ordine de zi :

1. D.S.P. - Raport privind campania de vaccinare R.O.R. în comunităţile vulnerabile.

Prezintă - Direcţia de Sănătate Publică

1. I.J.P. Raport privind măsurile de siguranţa ale elevilor şi cadrelor didactice precum şi prevenirea delicvenţei juvenile în unităţile de învăţământ preuniversitar- an şcolar 2016-2017.
2. Diverse.

 Din totalul de 11 membrii ai Grupului au fost prezenţi 8 aşa cum rezulta din lista de participanţi din anexă si care face parte integranta din prezentul Proces - Verbal.

 In conformitate cu ordinea de zi aprobată , doamna Mureşan Florina Ramona –subprefect –coordonator al grupului a prezentat ordinea de zi :

 1. La primul punct de pe ordinea de zi doamna doctor Stancu Rodica Elena reprezentant D.S.P. a prezentat situaţia desfăşurării **Campaniei de Vaccinare R.O.R**. în vederea limitării epidemiei de rujeolă,conform adresei Ms nr.41057-19.070.2017.În acest sens s-au identificat 10 localităţi la nivelul judeţului ,comunităţile vulnerabile :

 1.Târgovişte - cartierele Romlux, Prepeleac şi Mangrini

 2.Conţeşti - satul Bălteni

 3.Cojasca - satele Iazu si Fântânele

 4.Potlogi - satul Româneşti

 5.Costeştii di Vale –sat Meriş

 6.Moroeni - satul Glod

 7.Ludeşti - satul Potocel

 8.I.L. Caragiale

 9.Mătăsaru satul Teţcoiu

10.Crângurile sat Pătroia Gara.

 Prima măsura de supraveghere şi control a fost acea de organizare a **Centrelor de Vaccinare** în număr de 4 în municipiul Târgovişte câte 3 în Cojasca,Potlogi,Moroeni şi Crângurile şi cate 2 in localităţile Ludeşti,Costeştii din Vale,Conţeşti,Potlogi .

 În municipiul Târgovişte ,datorita numărului crescut de copii neînscrişi a fost nevoie de sprijinul D.A.S Târgovişte îndeosebi prin faptul că nu se cunoştea adresa de domiciliu a copiilor neînscrişi la medicul de familie .Totodată s-a apelat la concursul acordat de medicii de cabinete şcolare,asistenţii comunitari ,mediatorii sanitari. În celelalte localităţi s-a solicitat sprijinul administraţiei publice locale. A fost prezentată anexa campaniei R.O.R.

Anexă

|  |  |  |  |  |
| --- | --- | --- | --- | --- |
| Nr.Crt. | Localitate  | Catagrafiaţi  | Vaccinaţi  | Procent  |
| 1 | Târgovişte  |  176 | 105 |  59% |
| 2 | Mătăsaru  |  144 | 109 |  75% |
| 3 | Crângurile  |  90 |  71 |  78% |
| 4 | Ludeşti  |  119 |  88 |  73% |
| 5 | Conţeşti  |  129 | 115 |  89% |
| 6 | Costeştii din Vale |  230 | 128 |  55% |
| 7 | I.L.Caragiale |  145 | 103 |  71% |
| 8 | Potlogi  |  405 | 283 |  59 % |
| 9 | Moroeni  |  31 |  31 | 100% |
| 10 | Cojasca |  31 |  31 | 100% |
| 11 | Târgovişte C.M.I, dr. Ştefana Mărioara | 1039 | 275 |  27% |

 2. Punctul doi pe ordinea de zi nu a fost expus deoarece reprezentantul I.J.P. nu a fost prezent , deşi secretarul grupului în speţă domnul Iordache Nicolae a primit confirmare de primire a fax-ului,trimis in data de 26.09.2017 ,orele 12.27 minute, astfel încălcându-se art. 21 , cap 4 din Regulamentul de funcţionare al G.L.M. Doamna subprefect a propus întocmirea unei adrese către I.P.J. Dâmboviţa şi care să se solicite Inspectorului şef să precizeze daca doamna Gheciu Ioana Cristina mai reprezintă I.P.J. în G. L. M. şi să se precizeze motivele pentru care nu a fost prezentă la şedinţa G.L.M. din data de 04.10.2017.

3.La punctul trei au fost de propuneri privind schimbarea unor puncte din regulament şi ca materialul expus in şedinţele G.L.M. să fie transmis tuturor membrilor înainte de şedinţe.

 Se stabileşte următoarea şedinţa a G.L.M. pentru data de 07.11.2015 ,orele 10,sala Mihai Viteazul.

Întocmit

Jr. Iordache Nicolae